পঞ্চায়ত নিৰ্বাচন সমাগত। ইতিমধ্যে কঁকালত টঙালি বান্ধিছে ৰাজ্যৰ প্ৰতিটো ৰাজনৈতিক দলে। কিন্তু এইবাৰৰ পঞ্চায়ত নিৰ্বাচনত কেন্দ্ৰ আৰু ৰাজ্যত শাসনৰ গাদীত থকা বিজেপি প্ৰত্যহ্বানৰ সন্মুখীন হ'ব নেকি? কাৰণ নাগৰিকত্ব সংশোধনী বিধেয়কৰ সপক্ষে থিয় দিয়া বিজেপিৰ প্ৰতি ৰাজ্যত মূলতঃ ব্ৰহ্মপুত্ৰ উপত্যকাৰ ৰাইজৰ মাজত দেখা গৈছে ক্ষোভৰ বহিঃপ্ৰকাশ।
নৰ্থ-ইষ্ট নাওৰ সাংবাদিকৰ সৈতে হোৱা এক বাৰ্তালাপত সাংসদ ডেকাই এইদৰে কয়।
শেহতীয়াভাৱে নাগৰিকত্ব সংশোধনী বিধেয়ক সন্দৰ্ভত বিজেপিৰ স্থিতিক লৈ অসন্তুষ্ট ৰাজ্যৰ মূলতঃ ব্ৰহ্মপুত্ৰ উপত্যকাৰ প্ৰায়বোৰ দল-সংগঠন, আৰু গৰিষ্ঠসংখ্যক নাগৰিক। বিধেয়কখন বাতিলৰ দাবীত বিভিন্ন ঠাইত অব্যাহত আছে ধৰ্ণা-প্ৰতিবাদ। কিন্তু নাগৰিকত্ব সংশোধনী বিধেয়ক সন্দৰ্ভত নিজৰ স্থিতিত অটল বিজেপি।
অৱশ্যে বিধেয়কখনক লৈ প্ৰবল গণবিৰোধৰ সন্মুখীন হোৱাৰ পাছত সাংসদগৰাকীৰ এই মন্তব্য কিমান দূৰ সঁচা প্ৰমাণিত হয় সেয়া পঞ্চায়ত নিৰ্বাচনৰ ফলাফল ওলালেহে গম পোৱা যাব।
আনহাতে আগন্তুক পঞ্চায়ত নিৰ্বাচনত অগপ-বিপিএফৰ সৈতে মিত্ৰতা অক্ষুণ্ণ থকাৰ ইংগিত দিলে সাংসদগৰাকীয়ে। "মিত্ৰতা আমাৰ চলি আছে, পঞ্চায়ত নিৰ্বাচন বা তাৰ আগলৈও মিত্ৰতা থাকিব", তেওঁ কয়। অৱশ্যে বিজেপিয়ে অকলে নিৰ্বাচনত অৱতীৰ্ণ হ'ব পৰা সম্পূৰ্ণ প্ৰস্তুতি আছে বুলি তেওঁ জানিবলৈ দিয়া লগতে দলটোৰ কেন্দ্ৰীয় নেতৃত্বই যি সিদ্ধান্ত লয় তাৰ ওপৰতো মিত্ৰতাৰ বিষয়টো নিৰ্ভৰ কৰিব বুলি তেওঁ মন্তব্য কৰে।
সাংসদগৰাকীয়ে লগতে নৰ্থ-ইষ্ট নাওক জানিবলৈ দিয়ে যে বিজেপিয়ে গ্ৰামাঞ্চলৰ বিকাশৰ লক্ষ্য লৈ এইবাৰ পঞ্চায়ত নিৰ্বাচনত অৱতীৰ্ণ হ'ব। তাৰ বাবে 'গ্ৰাম্য স্বৰাজ' নামৰ এক সপ্তাহজোৰা অভিযানৰ জৰিয়তে সমগ্ৰ অসমৰ গাঁওসমূহলৈ দলটো যোৱা বুলি তেওঁ জানিবলৈ দিয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
